વડોદરામાં રહેલા દિવ્યાંગ ઇલીયાસ વ્હોરાની 18મી ફેબ્રુઆરીએ યુનાઇટેડ આરબ અમીરાતમાં થનારી પેરા શૂટિંગ વર્લ્ડ કપ સ્પર્ધામાં પસંદગી કરાઇ છે. દેશના 10 પેરા શૂટર્સમાંથી ગુજરાતમાંથી ખાલી ઇલીયાસ ભાઇની જ પસંદગી થઇ છે. નોંધનીય છે કે દિવ્યાંગ શૂટર ઇલીયાસ વ્હોરાએ અત્યાર સુધીમાં રાષ્ટ્રીય સ્તરની 2 સ્પર્ધામાં ગોલ્ડ મેડલ મળી ચૂક્યા છે. ત્યારે એક બાજુ જ્યાં પેરા શૂટિંગ વર્લ્ડ કપમાં ભાગ લેવાનો અવસર મળવાની વાતે ઇલીયાસભાઇ ખુશ છે ત્યાં જ હકીકત તે પણ છે કે તેમને આ સ્પર્ધામાં ભાગ લેવા માટે જે આર્થિક મદદની જરૂર છે તે માટે તેમની મદદ કરવા માટે કોઇ નથી.